מזיק (אורגניזם)

**מזיקים** הם בעלי חיים, צמחים או פטריות הגורמים נזק או מהווים מטרד לבני האדם.

## הגדרה
[ממוזער|מזיקים כדוגמת [טרמיטים מופיעים לעיתים קרובות בקבוצות]]
מזיקים הם אורגניזמים המהווים מטרד או גורמים נזק לאדם ולרכושו, לרבות נזקים לחקלאות. לרוב המונח אינו כולל חיידקים ונגיפים. המונח אינו מוחלט, שכן אורגניזמים מסוימים עשויים להיות מזיקים בהקשר מסוים ומועילים בהקשר אחר, לדוגמה, חתולי הרחוב עשויים להעביר מחלות, אך הם גם גורמים לירידה באוכלוסיית החולדות המעבירות מחלות בעצמן.

בין המזיקים נמנים טפילים כגון תולעים טפיליות, נשאי טפילים הגורמים למחלות, כגון החולדות הנושאות את החיידק הגורם למחלת הדבר, או זבוב החול המעבירים לאדם את הטפיל לישמניה הגורם לשושנת יריחו, אחרים, כגון התיקנים מעבירים מזהמים חיצוניים. גורמים אלרגניים כגון קרדית האבק, בעלי חיים מוצצי דם, או בעלי ארס, המזיקים לרכוש האדם כגון הטרמיטים והעשים, ובעלי חיים הגורמים לטרדה לאדם כגון נמלים בבית.
עשבים ופטריות הגורמים נזק ליבול, וקרציות המזיקות לחיות המחמד גם הן נחשבים למזיקים.

הקבוצות הגדולות של בעלי החיים המזיקים (על פי סדר חשיבות כלכלית) הן חרקים, קרדיות, נמטודות, וחלזונות.
ניתן לסווג בעלי החיים המזיקים לצומח כמונופגיים (חד-מזוניים), אוליגופגיים (מעט-מזוניים) ופוליפגיים (רב-מזוניים), לפי כמות המארחים שיש להם. לחלופין, ניתן לחלק אותם לפי אופן האכילה: נושכים, לועסים, מחוררים, מוצצים או לוחכים. דרך נוספת היא לסווג אותם לפי נוכחות האוכלוסייה כמזיקי מפתח, מזיקים מזדמנים ומזיקים פוטנציאליים.
הגדרת מזיקי צמחים על פי אמנת הגנת הצומח הבין-לאומית, היא כל מין, זן או טיפוס ביולוגי, בעל חיים או גורם פתולוגי הגורם נזק לצמחים או לתוצרי צמחים.

## בעלי חיים מזיקים
דוגמאות בולטות למזיקים ממלכת בעלי החיים:
### חולייתנים
#### [[עופות]]
* יונים ניזונות ממזון האדם ומעבירות מחלות.
* עופות רבים, כדוגמת העורבים ניזונים משדות חקלאיים.
* עופות אוכלי דגים כגון השקנאים ניזונים מברכות הדגים.
* נקרים מנקרים גגות עץ ומקננים בהם וגורמים נזק למבנים.
* מינים פולשניים כגון המיינה גורמים לשינוים במערכת האקלוגית בעלי השפעה שלילת על החקלאות.


Columba livia -Japan-8a.jpg|יונת הבית, מקננת על אדני חלונות, מרזבים וגגות ומעבירה מחלות
Corvus frugilegus -Cookridge, Leeds, England-8 (3).jpg|עורב. מזיק ליבולים.
Рожевий пелікан - символ дельти Дунаю.jpg|שקנאים, גורמים נזק רב בבריכות הדגים


#### [[דו-חיים]] ו[[זוחלים]]
* קרפדת קנים גורמות לנזק רב, בעיקר באוסטרליה לבעלי חיים בבר ובמשק הבית בשל עורן הרעיל.
* טגו ארגנטינאי, פולשת הפוגעת בחיות מקומיות בדרום ארצות הברית.
* פיתון בורמזי, גורם נזקים לסביבה כמין פולש בפלורידה. לעיתים הוא גם תוקף חיות בית ואף אנשים.
* בויגה עצים חום, מין פולש קטלני לעופות רבים באיים בהם הופץ.
* נחשים ארסיים רבים נחשבים למזיקים ולעיתים למכה קשה לחברה, עקב פגיעתם בבני אדם ולעיתים בחיות משק.


Bufo marinus 1 (1).jpg|קרפדת קנים, מזיקה כפולשת לחיות בר ובית המורעלות בניסיון לטרוף אותה.
20140402-APHIS-UNK-0004 (13592983734).jpg|בויגה עצים חום, מין פולש הפוגע באוכלוסיית העופות באיים בהם הופץ.


#### [[יונקים]]
* עכברים, חולדות ומכרסמים קטנים נוספים מזיקים ליבולים ולמזון מאוחסן וחלקם מעבירים מחלות. בנוסף הם מושכים אחריהם נחשים ארסיים.
* בונים, כורתים עצים וחוסמים זרמי מים, מה שגורם להתייבשותם.
* איילים, ניזונים מגידולים חקלאיים ומשתילי עצים רכים ומונעים שיקום יערות, נוסף להבאת מחלות.
* עטלפי פרי ניזונים מפירות גידולים חקלאיים ומלכלכים את קירות הבתים.
* טורפי בר כגון זאבים ושועלים טורפים חיות משק.
* ערפדים ניזונים מדמן של חיות המשק.
* חתולי רחוב ניזונים מאשפה ומעבירים מחלות.
* מקוק רזוס, תוקפים אנשים וחומסים מזון וכן מעבירים מחלות.
* חזירי בר, תוקפים אנשים ופוגעים ביבול ובמערכת האקולוגית.
* לוטרות ניזונות מדגי נוי.


Rattus norvegicus 2.jpg|חולדות ניזונות ממזון האדם ומעבירות מחלות
PikiWiki Israel 11327 Wildlife and Plants of Israel.JPG|עטלפי פרי מזיקים לפירות החקלאיים.
Yellow-throated Marten with Red Jungle Fowl kill in Corbett National Park.jpg|דלק צהוב-גרון הטורף חיות משק כתרנגולות
Desmodus rotundus feeding.jpg|ערפדים ניזונים מדמן של חיות בית.


### חסרי חוליות
המזיקים שבין חסרי החוליות רבים מאוד, וגורמים לנזק ישיר לאדם כמוצצי דם, מעבירי מחלות, מזיקי מזון ומבנים, ומזיקי סביבה וחקלאות.


Male human head louse.jpg|כינת הראש, ניזונת מדם האדם
Stromatium unicolor 20090722 7.jpg|יקרונית הרהיטים גורמת נזק לרהיטי עץ.
Aphids1533.JPG|כנימות עלה מזיקות לחקלאות.
Tick male (aka).jpg|קרציות, טפילות המזיקות לחיות הבית והמשק.
Locusta migratoria (gregarious phase) (5012171245).jpg|חגב נודד, הגורם למגפות רעב בצורת ארבה


## ראו גם
* הדברת מזיקים
* עשבים שוטים

## קישורים חיצוניים

* 

## הערות שוליים

קטגוריה:אורגניזמים
קטגוריה:מזיקים